
„Reģionālas un pilsētas nozīmes velo infrastruktūras izveide maršrutā Rīga-Ķekava”
 ID Nr. CAIP 2024/146
iepirkuma komisijas atbilde uz jautājumu

1.jautājums:
Specifikāciju punktā 4.3 Vides aizsardzības pasākumi minēts: „Ievērot Valsts vides dienesta izdotos tehniskos noteikumus Nr. AP23TN1801: Būvdarbi veicami, neskarot Bieķengrāvja gultni”.
Gultne pēc definīcijas skaitās upes daļa, kurā cauru gadu ir ūdens.
Gājēju tilts ir gara un ļoti masīva dzelzsbetona struktūra, kuras laiduma izbūves periodā loģiski būtu ierīkot vienu vai vairākus pagaidu starpbalstus Bieķengrāvja gultnes daļā. Ja to nedrīkst darīt, tad būs nepieciešams izbūvēt un pēc tam demontēt pastiprinātus pagaidu starpbalstus ārpus gultnes zonas. Arī konusa atbalstu izbūve nav iespējama bez darbības gultnes daļā. 
Šajā sakarā jautājumi:
1. Lūdzu Pasūtītāju apstiprināt, vai tiešām gultnes daļā nekādi pagaidu atbalsti nedrīkst tikt izbūvēti.
2. Lūdzu norādīt, cik plata ir domātā gultne, uz kuru attiecas aizliegums, lai izslēgtu manipulācijas ar ūdens līmeņiem.
3. Šāda slogošanas shēma, kas paredz visu gultnes daļā esošo laiduma betona slodzi nodot uz pastiprinātiem starpbalstiem ārpus gultnes, kā arī izbūvēt pastiprinātu pagaidu siju sistēmu virs gultnes, būtiski sadārdzinās tāmi. Lūdzu Pasūtītāju apstiprināt, ka šāds sadārdzinājums ir ievērtēts projekta sagatavošanas laikā.

ATBILDE:
Pasūtītājs skaidro, ka būvdarbu veicējs drīkst pieprasīt Valsts vides dienesta atļauju, lai varētu strādāt upes gultnē. Ja atļauja tiks saņemta, tad būvdarbu veicējs varēs izbūvēt pagaidu atbalstus arī upes gultnē, šobrīd būvdarbu veicējs var darboties upes daļā, līdz pagaidu rievsienām, kas iezīmētas shematiski.

2.jautājums:
Darbu daudzumu sadaļā ELEKTROAPGĀDE (ELT)  pozīcijā 594 norādīts: Rīgas ūdens cauruļvada CCTV inspekcija (RŪ pārstāvja klātbūtnē) – 12kompl. 
Lūdzam pasūtītāju precizēt CCTV inspekcijai nepieciešamos tekošos metrus, kā arī cauruļvadu diametrus 

ATBILDE:
Pasūtītājs skaidro, ka informāciju par cauruļvada posmiem un esošā tīkla diametriem var redzēt būvprojekta plānos un profilos, skat. rasējuma lapas ELT-4.1-4.19, ELT-5.1-5.18.

3.jautājums:
Darbu daudzumu sadaļā LABIEKĀRTOJUMS pozīcijā 145 norādīts: Dzeramais ūdens krāns (LK4420BF1UDB) h=1.63 m, a=0.74 m, b=0.66 m; materiāls: nerūsējošais tērauds; metāla tonis: grey (pelēks) – 1kompl. , savukārt sadaļā ŪDENSAPGĀDE UN KANALIZĀCIJA (ĀRĒJĀ) (UKT) pozīcijā 344 norādīts: Dzeramā ūdens krāna (modelis LK4420BF1UDB) vai ekvivalents montāža un ar to saistītie darbi, tai skaitā betona pamatne, blietētas šķembas saskaņā ar UKT-10 – 1kompl. 

Lūdzam pasūtītāju precizēt vai šīs pozīcijas nedublējas 

ATBILDE:
Pasūtītājs informē, ka darbu daudzumu saraksta labiekārtojuma sadaļas pozīcijā Nr.145 iekļauts pats ūdens krāns (modelis LK4420BF1UDB vai ekvivalents), savukārt darbu daudzumu saraksta UKT sadaļas pozīcijā Nr.344  ir paredzēti darbi ūdens krāna montāžai un pieslēgšanai, tādējādi tās nepārklājas. 

4.jautājums:
Darbu daudzumu sadaļā CEĻA DARBI pozīcijā 63 norādīts: Karstā asfalta apakškārtas AC 22 base būvniecība 9,0 cm biezumā (AADTj, kravas 1001-2000), Tips A1 – 842m2, pēc rasējumiem pilnā seguma konstrukcija ir paredzēta autobusa pieturvietās, kas sastāda 283m2. 
Lūdzam pasūtītāju precizēt kuros posmos vēl ir paredzēts ieklāt 559m2 Karstā asfalta apakškārtas AC 22 base būvniecība 9,0 cm biezumā (AADTj, kravas 1001-2000), Tips A1, jo pārējās remontdarbu vietās uz Bauskas ielas, Ziepniekkalna ielas un Mūkusalas ielas ir paredzēts A1a seguma tips, kur asfaltbetons ir jāieklāj 2 kārtās. 

ATBILDE:
Pasūtītājs informē, ka karstā asfalta apakškārtas AC22 base būvniecība 9.0 cm biezumā paredzēta arī segumu atjaunošanā Mūkusalas, Bauskas un Ziepniekkalna ielās: virs inženierkomunikāciju šķērsojumiem, kurus izbūvē ar atklātās tranšejas metodi (sk. Specifikāciju 1.4.4.2. punktu), kā arī jaunu ceļa apmaļu izbūves vietās (sk. griezumu 3-3 lapā TS-CD-6, lapa 1 no 3). Šis papildus apjoms ir aptuvens un precizējams būvdarbu laikā atkarībā no faktiskajiem tranšeju platumiem.

